CELEX: C2005/182/54
Language: fi
Date: 2005-07-23 00:00:00
Title: Asia C-214/05 P: Sergio Rossi SpA:n 17.5.2005 tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-169/03, Sergio Rossi SpA vastaan sisämarkkinoiden harmonisointivirasto (tavaramerkit ja mallit) (SMHV) 1.3.2005 antamasta tuomiosta

23.7.2005   
            
            
               FI
            
            
               Euroopan unionin virallinen lehti
            
            
               C 182/31
            
         Sergio Rossi SpA:n 17.5.2005 tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-169/03, Sergio Rossi SpA vastaan sisämarkkinoiden harmonisointivirasto (tavaramerkit ja mallit) (SMHV) 1.3.2005 antamasta tuomiosta
   (Asia C-214/05 P)
   (2005/C 182/54)
   Oikeudenkäyntikieli: italia
   Sergio Rossi SpA on valittanut Euroopan yhteisöjen tuomioistuimeen 17.5.2005 Euroopan yhteisöjen ensimmäisen oikeusasteen tuomioistuimen toisen jaoston asiassa T-169/03, Sergio Rossi SpA vastaan sisämarkkinoiden harmonisointivirasto (tavaramerkit ja mallit) (SMHV) 1.3.2005 antamasta tuomiosta.
   Valittaja vaatii, että yhteisöjen tuomioistuin
   
               1.
            
            
               kumoaa valituksenalaisen tuomion kokonaisuudessaan sillä perusteella, että siinä rikotaan neuvoston asetuksen N:o 40/94 (1) 8 ja 73 artiklaa sekä ensimmäisen oikeusasteen tuomioistuimen työjärjestyksen 44 ja 81 artiklaa,
            
         
               2.
            
            
               toissijaisesti kumoaa valituksenalaisen tuomion osittain siltä osin kuin se koskee vain SISSI ROSSI -tavaramerkin rekisteröintiä ”nahan ja nahan jäljitelmän” kaltaisille tuotteille,
            
         
               3.
            
            
               toissijaisesti tunnustaa oikeuden esittää todisteita, kumoaa valituksenalaisen tuomion kokonaan ja palauttaa nyt käsiteltävänä olevan riita-asian ensimmäisen oikeusasteen tuomioistuimeen, jotta se tutkisi todisteet, jotka se on jättänyt tutkimatta tai vaihtoehtoisesti ja neuvoston asetuksen N:o 40/94 73 artiklassa säädetyn kuulluksi tulemisen oikeuden nojalla palauttaa nyt esillä olevan asian SMHV:n valituslautakuntaan, jotta se vahvistaisi määräajan, jossa valittaja voi tulla kuulluksi,
            
         
               4.
            
            
               2.6.1991 annetun Euroopan yhteisöjen tuomioistuimen työjärjestyksen 69 artiklan 2 kohdan nojalla velvoittaa vastaajan korvaamaan oikeudenkäyntikulut asian hävinneenä asianosaisena.
            
         Oikeudelliset perusteet ja pääasialliset perustelut
   Valittaja väittää, että valituksenalainen tuomio on virheellinen seuraavien säännösten rikkomisen vuoksi:
   
               1.
            
            
               Ensimmäisen oikeusasteen tuomioistuimen työjärjestyksen 81 artiklan rikkominen siltä osin kuin valituksenalainen tuomio ei sisällä kanteessa ensisijaisesti esitettyyn vaatimukseen liittyviä perusteluja.
            
         
               2.
            
            
               Ensimmäisen oikeusasteen tuomioistuimen työjärjestyksen 44 artiklan 1 kohta siltä osin kuin valittajan esittämät todisteet on jätetty tutkimatta, vaikka ne olisi sen mukaan täytynyt hyväksyä; toissijaisesti on katsottava, että yhteisön tavaramerkistä 20.12.1993 annetun neuvoston asetuksen N:o 40/94 73 artikla on jätetty ottamatta huomioon siltä osin kuin SMHV:n valituslautakunnassa käydyssä menettelyssä valittajalla ei ollut mahdollisuutta tulla kuulluksi riidanalaisen tuotteen samankaltaisuuden tai sen puuttumisen osalta.
            
         
               3.
            
            
               Yhteisön tavaramerkistä 20.12.1993 annetun neuvoston asetuksen N:o 40/94 8 artikla siltä osin kuin merkkejä Miss Rossi ja Sissi Rossi on pidettävä yhteensopimattomina. Naisten laukkujen ja naisten kenkien kaltaisia tuotteita on pidettävä samankaltaisina, samoin kuin itse merkkejäkin. Sekä tuotteiden että merkkien samanaikaisen samankaltaisuuden vuoksi on tämän säännöksen nojalla todettava, että on olemassa sekaannusvaara itse merkkien välillä.
            
         
      (1)  Yhteisön tavaramerkistä 20 päivänä joulukuuta 1993 annettu neuvoston asetus (ETY) N:o 40/94 (EYVL L 11, s. 1).